elektrogassveising
Store norske leksikon,Teknologi og industri,Industri,Sveiseteknikk
Elektrogassveising, buesveisemetode for mekanisert buttsveising i vertikal stilling. Hele platetykkelsen legges i ett lag, og vannkjølte kobbersko på hver plateside holder smeltebadet på plass.
Elektroden er en strømførende rørtråd, og i tillegg til et tynt slagglag er smeltebadet gassbeskyttet av karbondioksid (CO2), eventuelt argon og oksygen, avhengig av materialet som sveises.Metoden er egnet for stål, kobber og aluminium og brukes for 10–30 mm materialtykkelser i skipsbygging, til trykkbeholdere og til sammenbygging av støpte og smidde elementer i større strukturer. Les mer i Store norske leksikon sveising